Video: Oumas vlieg vir die eerste keerSkermskoot uit die video Twee oumas van Nederland wat nog nooit gevlieg het nie, het uiteindelik hul vrees oorkom en ŉ nuwe vriendskap gesmee. Vodafone het tydens sy “Firsts”-bemarkingsveldtog met die 71-jarige An en 78-jarige Ria in verbinding getree om seker te maak dat hulle dié twee oumas kan help om “vir die eerste keer” te kan vlieg. An was nog altyd te bang om te vlieg en het vroeër gesê “mens kan haar nie betaal om te vlieg nie”. Ria het gesê sy het vantevore net saam met haar wyle man gereis en hy wou nie vlieg nie omdat hy hoogtevrees gehad het. Die twee oumas het die uitdaging aanvaar en op 7 April hul eerste vlug van Schipol-lughawe in Amsterdam na Barcelona in Spanje, onderneem. Klik hier vir meer inligting. http://youtu.be/zD2NtzEPBcA